Narva Linnavalitsuse _______.2009.a

korralduse nr       lisa

HANKEDOKUMENDID

	Hanke liik
	Teenused

	Hanke nimetus 
	Laenulepingu sõlmimine


	Hankemenetluse liik
	Riigihange, avatud hankemenetlus

	Riigihanke registreerimisnumber
	


SISUKORD
31. Üldandmed


43. Tehniline kirjeldus


44. Hankelepingu põhitingimused


55. Pakkumuse vormistamise keel


56. Pakkumuse jõusoleku aeg


57. Hankedokumentide väljastamine ja selgitused hankedokumentide sisu kohta


58. Pakkumuse struktuur ja nõutud dokumentide loetelu, pakkumuse esitamine


69. Pakkumuste avamine


610. Pakkujate kvalifikatsiooni kontrollimine


611. Pakkumuste vastavuse kontroll


712. Kõikide pakkumuste tagasilükkamine


713. Pakkumuste võrdlemine ja hindamine


714. Hankelepingu sõlmimine


715. Vaidlustused


8LISA 1. Nõutavate dokumentide loetelu




HANKEDOKUMENDID
Narva Linn korraldab riigihanke „Laenulepingu sõlmimine” (edaspidi hanke) avatud pakkumismenetluse.

Hankekonkurss toimub kooskõlas kehtiva Riigihangete seadusega. 

Kõikidel isikutel, kes vastavad Riigihangete seaduse ja käesoleva hankekonkursi poolt kehtestatud tingimustele, on õigus teha pakkumine. 

1. Üldandmed

1. 1. Hankija
Narva Linn
Aadress: Peetri pl.5, 20308 Narva, Ida-Viru 

Tel.35 99001; faks 35 99010; e-mail narvalv@narva.ee
Hanke eest vastutav isik: Narva Linnavalitsuse Rahandusameti vanemspetsialist Tatjana Kudimova, tel.35 99180, e-mail tatjana.kudimova@narva.ee.

1.2. Hankemenetluse liik: avatud hankemenetlus
1.3. Hanke nimetus: „Laenulepingu sõlmimine”
2. Pakkujate kvalifitseerimise tingimused ning informatsioon ja dokumendid, mis tuleb esitada kvalifikatsiooni hindamiseks 
2.1. Pakkujale esitatavad üldised nõuded ja nõutavad dokumendid 
2.1.1. Kirjalik kinnitus Riigihangete seaduse §38 lg 1 p.1-3 nimetatud asjaolude puudumise kohta. Pakkuja jäetakse kvalifitseerimata, kui esinevad Riigihangete seaduse §38 lg1 toodud asjaolud ja võidakse jätta kvalifitseerimata, kui esinevad Riigihangete seaduse §38 lg2 toodud asjaolud.

2.1.2 Pakkuja on täitnud kõik oma kohustused riiklike ja kohalike maksude osas. Pakkujal esitada: 
1) Maksu- ja Tolliameti või Pakkuja asukohariigi vastava pädevusega ametiasutuse tõend või juhul kui Taotleja asukohariigi vastava pädevusega ametiasutus sellise sisuga tõendit ei väljasta, selle ametiasutuse tõend maksuvõlgade puudumise kohta seisuga mitte vanem kui hanketeate riigihangete registris avaldamise kuupäev;
2) Pakkuja elu- või asukohajärgse kohalike maksude maksuhalduri või Pakkuja asukohariigi vastava pädevusega ametiasutuse tõend või juhul kui Pakkuja asukohariigi vastava pädevusega ametiasutus sellise sisuga tõendit ei väljasta, selle ametiasutuse tõend maksuvõlgade puudumise kohta seisuga mitte vanem kui hanketeate riigihangete registris avaldamise kuupäev (RHS § 38 lg 3 p 2).
2.1.3. Pakkuja peab olema seaduse kohaselt registreeritud Eesti äriregistris, asukohamaa äriregistris või Eesti äriregistriga analoogses registris. Pakkuja esitab äriregistri registrikaardi kehtiva koopia või kehtiva väljatrüki.Välisriigis registreeritud ettevõtja lisab Pakkuja hankemenetluses osalemist (kõrvaldamise aluste puudumist) ja kvalifikatsiooni tõendavatele dokumentidele asukohariigi pädeva registri apostilliga kinnitatud või muu legaliseeritud tõendi seisuga mitte vanem kui hanketeate riigihangete registris avaldamise kuupäev. Pakkuja esitab volikirja juhul, kui pakkumusele alla kirjutanud isik või isikud ei ole registrikaardile või tõendile kantud juhatuse liikmed, mis kinnitab, et allakirjutanud isik või isikud omavad volitusi pakkumusele allakirjutamiseks.
Pakkujaks võib olla äriühing Krediidiasutuste seaduse § 3 tähenduses. Pakkuja esitab koopia vastavast tegevusloast.

2.1.4. Kirjalik kinnitus sellest, et pakkuja on viimase kolme (3) aasta (2006, 2007, 2008) jooksul täitnud nõuetekohaselt kõik riigihangete teostamiseks sõlmitud hankelepingud.
2.1.5. Ühispakkujad peavad arvestama RHS § 12 lg 4-5, § 38 lg 6 esitatud nõudeid, s.h. tuleb koos kvalifikatsiooni tõendavate dokumentidega esitada ühispakkujate esindajale antud volikiri.
2.1.6. Riigihankel ei rakendatakse keskkonnasäästlikke nõudeid. 
2.2. Pakkuja majanduslikule seisundile esitatavad tingimused ja nõutavad dokumendid

2.2.1. Pakkuja majandustegevus ei tohi olla kahjumis. Esitada vastav kirjalik kinnitus.
2.2.2. Viimase majandusaasta aruande väljavõtte osutatud krediteerimisteenuste netokäibe kohta, mis peab olema vähemalt 425 000 000 (nelisada kakskümmend viis miljonit) krooni, kui majandusaasta aruanded on avalikud taotleja asukohamaa õigusaktide kohaselt.
2.3. Pakkuja tehnilisele kompetentsusele esitatavad tingimused ja nõutavad dokumendid
2.3.1. Pakkuja peab tagama igapäevaliselt toimiva internetipanga teenuse võimaluse. Esitada kirjalik kinnitus.
2.3.2. Viimase kolme (3) aasta (2006, 2007, 2008) jooksul täidetud olulisemate, s.ö maksumusega üle 15 (viieteistkümne) miljoni Eesti krooni, kohalikele omavalitsustele osutatud krediteerimisteenuste lepingute nimekiri koos nende maksumuse, sõlmimise kuupäevade ja infoga teiste lepingupoolte kohta.

3. Tehniline kirjeldus
3.1. Laenu võtmine ning laenulepingu sõlmimine vastavalt Narva Linnavolikogu 18.12.2008.a määruse nr.50 punktidele 3 ja 4.

3.2. Hanke esemeks on laenu võtmine summas 142 500 000 (ükssada nelikümmend kaks miljonit viissada tuhat krooni) Eesti krooni. Laenusumma väljavõtmise periood kuni 1 aasta. Lepinguperiood 5 aastat alates hankelepingu sõlmimisest. Tagasimaksete sagedus üks kord kuus. Intressi fikseerimise võimalus. Maksepuhkus kuni 31.01.2010.a.
3.3. Hankija jätab endale õiguse mitte välja võtta laenusumma kogu ulatuses.
4. Hankelepingu põhitingimused
4.1. Laenusumma: 142 500 000 (ükssada nelikümmend kaks miljonit viissada tuhat krooni) Eesti krooni ekvivalent euros vastavalt Eesti Panga kursile (9 107 410 eurot).

4.2. Laenusumma väljavõtmise periood kuni 1 aasta. Pank maksab laenu välja väljamaksetega osade kaupa hankija (laenusaaja) taotluste alusel.
4.3. Lepinguperiood kuni 60 kuud alates hankelepingu sõlmimisest.
4.4. Tagasimaksete sagedus üks kord kuus. 

4.5. Muutumatu baasintress + 3 kuu Euribor, 
4.6. Hankija jätab endale õiguse intressi fikseerimiseks.
4.7. Lepingutasu mitte suurem kui 0,02% laenusummast.

4.8. Esimese põhiosa tagasimakse alates 2010.aasta veebruarist.

4.9. Hankija jätab endale õiguse mitte välja võtta laenusumma kogu ulatuses.

4.10. Hankija jätab endale õiguse lepingu ennetähtaegsele lõpetamisele.

4.11. Hankijal on õigus laenulepingu pikendamisele, laenuandjal on kohustus nõustuda hankija sooviga.
4.12. Hankija jätab endale õiguse lepingu kehtivuseajal valida oma raha hoiustamise ja arvelduste kohta krediidiasutustes.
4.13. Töökeel – eesti keel.
5. Pakkumuse vormistamise keel
5.1. Pakkumus tuleb vormistada eesti keeles.

6. Pakkumuse jõusoleku aeg 
6.1. Pakkumus peab olema jõus 90 päeva jooksul alates pakkumuse esitamise tähtpäevast.
7. Hankedokumentide väljastamine ja selgitused hankedokumentide sisu kohta
7.1. Hankedokumendid ja täiendavad dokumendid on võimalik saada kuni 27.04.2009.a. Hanketeate sisu kohta saab selgitusi kirjalikul pöördumisel Narva Linnavalitsuse Rahandusameti poole aadressil Peetri pl.5, 20308 Narva. Kirjalikuks pöördumiseks loetakse ka e-maili aadressile rahandus@narva.ee esitatud pöördumised. 

7.2. Hankija vastab esitatud küsimustele 3 tööpäeva jooksul selgituse saamise taotlusest arvates, edastades kirjalikud vastused koos küsimustega samaaegselt kõigile hankedokumente väljavõtnud pakkujatele. Juhul, kui pakkujad on esitanud hankijale e-maili, edastatakse vastused e-maili teel.

7.3. Hankija ei vastuta e-maili side toimimise eest.
8. Pakkumuse struktuur ja nõutud dokumentide loetelu, pakkumuse esitamine
8.1. Pakkumus tuleb esitada paberkandjal köidetuna. Pakkumuses peavad dokumendid olema esitatud alljärgnevas järjestuses: 
- pakkumuse tiitelleht;

- pakkumuse sisukord, milles on loetletud iga pakkumuse koosseisus esitatud dokument;

- andmed pakkuja kohta;

- dokumendid vastavalt Lisale1;
- hinnapakkumus.
Kõik lehed peavad olema nummerdatud ja kinnitatud pakkuja esindaja allkirjaga. Parandused ja vahelekirjutused pakkumuse dokumentides ei ole lubatud. 
8.2. Pakkumus tuleb esitada kirjalikult ja kinnises pakendis (ümbrikus), rakendades abinõusid, mis hajutaksid kahtluse pakkumuse võimalikust eelnevast avamisest. 

8.3. Pakkumuse pakendile kantakse järgmised kirjed: 

· Hankija: Narva Linn, Peetri pl.5, 20308 Narva  
· Hanke nimetus: „Laenulepingu sõlmimine”

· Pakkumuse esitaja nimetus, registrikood ja aadress

· Hoiatusmärge „Mitte avada enne hanke avaistungit”

8.4. Kui välimisel ümbrikul puuduvad punktis 8.1.-8.3. loetletud andmed, ei võta hankija endale vastutust pakkumuse eelneva avamise eest.

8.5. Pakkumusdokumentides peab olema sisukord.
8.6. Pakkumus esitatakse ühes eksemplaris kinnises pakendis (ümbrikus) paberkandjal hiljemalt  28.04.2009.a kella 13.30 aadressile Peetri pl.5, 20308 Narva, kab. 204 Rahandusameti vanemspetsialistile Tatjana Kudimovale.
8.7. Pakkumuse kättesaamisel väljastab hankija pakkujale tema soovil kirjaliku (allkirjastatud) tõendi, milles on märgitud hankija nimi, pakkumuse kättesaamise kuupäev ja kellaaeg ning pakkumuse esitanud pakkuja nimi, registrikood, riigihanke nimetus ja riigihanke registreerimisnumber. 

8.8. Hankedokumendi punktis 8.6. nimetatud tähtajast hiljem saabunud pakkumusi arvesse ei võeta. Nende kohta väljastatakse tõend vastavalt hankedokumendi punktile 8.7. ning pakkumus tagastatakse pakkujale avamata kujul. 

8.9. Kui pakkuja esitab pakkumuste esitamise tähtaja jooksul uue pakkumuse, ei muutu eelnevalt tema poolt esitatud pakkumused seetõttu ilma hankedokumendi punktis 8.10. nimetatud teateta kehtetuks.
8.10. Pakkuja võib esitatud pakkumuse tagasi võtta, kusjuures sellekohane kirjalik teade tuleb esitada hankijale enne hankedokumendi punktis 8.6. nimetatud tähtpäeva. 

8.11. Pakkuja kannab kõik pakkumuse ettevalmistamisega ning esitamisega seotud kulud. 
8.12. Pakkuja võtab enda kanda pakkumuse hankijale õigeaegse üleandmise kogu riski, kaasa arvatud vääramatu jõu toime võimaluse. 

8.13. Osaliste või mitme pakkumuste esitamine ei ole lubatud.
8.14 Pakkuja ei või esitada ühist pakkumust, kui ta esitab pakkumuse üksi või kui ta esitab ühise pakkumuse koos teiste ühispakkujatega. Pakkuja ei või esitada pakkumust, kui ta on andnud teisele pakkujale nõusoleku enda nimetamiseks pakkumuses alltöövõtjana hankelepingu täitmisel.
9. Pakkumuste avamine
9.1. Pakkumuste avamine toimub 28.04.2009.a 2009.a kell 14.00 Narva Linnavalitsuse konverentsisaalis (1.korrusel) aadressil Peetri pl.5, Narva.
9.2. Pakkujal või tema esindajal on õigus osaleda pakkumuste avamisel. Pakkuja esindaja peab olema võimeline tõendama esindusõigust. Pakkumuste avamisel osalejate nimed kantakse pakkumuste avamise protokolli.

9.3. Pakkumuste avamisel tehakse teatavaks pakkujate nimed, registrikoodid ja pakkumustes esitatud interssimäärad ning kontrollitakse esitatud dokumentide vastavust hankedokumentides nõutud loetelule. Pakkumuste avamise kohta koostatakse pakkumuste avamise protokoll, mille koopia saadetakse kõigile pakkujatele 3 tööpäeva jooksul või Riigihangete seaduse §54 lg 4 alustel. 

9.4. Pakkumusi, mis on avatud enne hankedokumendi punktis 8.6. nimetatud tähtaega (avamisjälgedega pakkumused) ja pakkumusi, mis on tagasi võetud, ei võeta arvesse ning nende kohta tehakse protokolli vastav märge.

9.5.  Pakkumused, mida ei võetud arvesse, tagastatakse pakkujatele. 

10. Pakkujate kvalifikatsiooni kontrollimine

10.1. Hankija kontrollib pakkujate kvalifikatsiooni vastavalt hanketeates ja hankedokumendi punktis 2 toodud tingimustele. 

10.2. Hankija kõrvaldab pakkuja pakkumuselt igal ajal, kui selgub, et pakkuja on esitanud valeandmeid või muud oluliselt eksitavat teavet, mis on otsuse tegemisel määrava tähtsusega, või võltsitud dokumente. 

10.3. Pakkumused, mille esitanud pakkujaid ei kvalifitseeritud, ei kuulu edasisele hindamisele. 

11. Pakkumuste vastavuse kontroll

11.1.  Hankija kontrollib esitatud pakkumuste vastavust hankedokumentides esitatud tingimustele.
11.2.  Pakkumus tunnistatakse vastavaks, kui see on kooskõlas kõikide hankedokumentides esitatud tingimustega.
11.3.  Pakkumuse võib tunnistada vastavaks, kui selles ei esine sisulisi kõrvalekaldumisi hankedokumentides esitatud tingimustest.
11.4.  Hankija lükkab pakkumuse tagasi, kui pakkumus ei vasta hankedokumentides esitatud tingimustele. 

12. Kõikide pakkumuste tagasilükkamine
12.1 . Hankija jätab enesele õiguse lükata tagasi kõik pakkumused, kui pakkumustes esitatud intressimäärad osutuvad oluliselt kõrgemateks kui hankija kehtivate laenulepingute intressimäärad.
12.2 . Hankija esitab viivitamatult, kuid mitte hiljem kui 3 tööpäeva jooksul Riigihangete seaduse §54 lg1 kohase teate kõikide pakkumuste tagasilükkamise kohta. 

13. Pakkumuste võrdlemine ja hindamine 

13.1.  Hankija võrdleb ja hindab kõiki pakkumusi, mida ei ole tagasi lükatud.

13.2.  Hindamiskriteeriumid: madalaim intressimäär.
13.3.  Võrdselt edukate pakkumuste puhul intressimäära osas lähtutakse nende lepingutasudest, hindamiskriteeriumiks on madalaim tasu. Juhul kui lepingutasud osutuvad võrdseteks hindamiskriteeriumiks on suurim krediteerimisteenuste netokäive.
 
14. Hankelepingu sõlmimine
14.1. Hankeleping sõlmitakse edukaks tunnistatud pakkumise esitanud pakkujaga vastavalt seaduses sätestatule.
14.2. Kui edukaks tunnistatud pakkumise esitanud pakkuja keeldub 14 päeva jooksul arvates edukaks tunnistatud pakkumise vastuvõtmisest, hankelepingu sõlmimisest või takistab muul viisil hankelepingu sõlmimist, on ostjal õigus tunnistada edukaks pakkumiste hindamisel teiseks jäänud pakkumine.

15. Vaidlustused 
Kõik kaebused (pretensioonid) esitatakse ja menetletakse Riigihangete seaduses ettenähtud korras.

